चयनकर्ताओं ने पहले दो टेस्ट के लिए 15 सदस्यों वाली टीम की घोषणा की.कैंसर से सफल लड़ाई के बाद युवराज सिंह ने वनडे और ट्वेंटी 20 की टीमों में तो दुबारा जगह बनाई ही, अब टेस्ट में भी अपनी जगह वापस पा ली है.बल्लेबाज़ी क्रम में छठे नंबर के लिए चयनकर्ताओं के सामने सुरेश रैना और युवराज सिंह में से एक को चुनने का मौका था.घरेलू क्रिकेट में युवराज सिंह की जबरदस्त फॉर्म को देखते हुए चयनकर्ताओं ने उन्हें रैना की जगह मौका दिया.हाल ही में युवराज ने दलीप ट्रॉफ़ी में शानदार दुहरा शतक लगाया था.वहीं ऑफ स्पिनर हरभजन सिंह को चुनकर बोर्ड ने इशारा दिया है कि आनेवाली सिरीज में स्पिनरों की भूमिका अहम रहने वाली है. हरभजन के अलावा अश्विन और ओझा भी अंतिम 15 में शामिल हैं.टीम में लगातार जगह बनाने वाले खिलाड़ियों के अलावा अंजिक्या रहाणे, मुरली विजय और चेतेश्वर पुजारा को भी 15 खिलाड़ियों में जगह मिली है.इंग्लैंड ने आखिरी बार भारत को भारत में सिरीज़ लगभग तीस साल पहले 1984 की शृंखला में हराई थी.इंग्लैंड मौजूदा दौरे में चार टेस्ट मैच खेलेगी. पहला टेस्ट मैच 15 नवंबर से अहमदाबाद में खेला जाएगा.महेंद्र सिंह धोनी (कप्तान), वीरेंदर सहवाग, गौतम गंभीर, चेतेश्वर पुजारा, सचिन तेंदुलकर, विराट कोहली, युवराज सिंह, अजिंक्या रहाणे, रवि अश्विन, प्रज्ञान ओझा, हरभजन सिंह, ज़हीर खान, उमेश यादव, ईशांत शर्मा और मुरली विजय.